- Epesas
- <
- 2
- >

2
Keriso Inai Mataiwa Nunne
1 ✡1Ko 1:21; 2:13Sira ye naunababat ge kukaeba yeuma oya boriruwayana. 2 ✡1Ko 3:7; Tai 3:3Me kumiwa apa, ye kukaeba danave wakeyana, sira ye piyu mame amave aisiyana. Guwawa da me piyu egave amaraivi, sira naunababat usitainawa gumbo nau aivi. Ye guwawa mame noiwa aug wakeyana. 3 ✡1Ko 3:6Nu gaibu watavit naunababat usitainawa gaibu waketu. Sira nu kwapunwa ano meuma danave wakeete, sira nu divi nonunmagawa ge kwapunwa anoemewa me ete. Iyayapan upeba mina, nu gaibu God danapiri meuma danave yaig onamiya usitainawa. 4-5 ✡Rom 6:11-13Megara God me ano nunivi mauraeba baigan nunne. Nu naunababat numa gumbe boriruwatu, megara baigan kokawa meumawa gumbe God ane Keriso gaibu inaigittu.—Ye waita auyanawa ano oraiwa mame gumbe.— 6 ✡1Ko 2:12Keriso Iesu gumbe God me ane nu sira inaigittu, sira ane nu kwiminau me gaibu undagit waketu. 7 Me baigan meuma me Keriso Iesu gumbe God nuniviwa gumbe, ano oraiwa kokawa oraimina taibe toyau nuntan oya piyu mame ivi uwapewa danave. 8 Ye ano oraiwa gumbe sira anotumat yeuma gumbe waita auyana. Ye yembovit onan, me God puyowawa. 9 ✡1Ko 1:29-31; 2Ti 1:9Nau gumbe onan. Me bira da den waiyatan oya. 10 ✡Tai 2:14Nu me God wad nunnewa. Keriso Iesu gumbe, God wad nunnewa nu oraiwa ag aigimtan oya. God imive me nu oraiwa atan oya, sira me oraiwa wait tamibarip ane.
Nu Keriso Gumbe Desirom
11 Meoya imug anoya, kwapuiwa yeuma gumbe ye namu Ju onan igiyawa. Kwapuiwa gumbe, kwapituitui nanuwo gumbo ayawa eme igiyawa diruieme ye kwapituitui onan igiyawa. 12 ✡Rom 9:4; 1Ko 1:21Me kumiwa apa, ye Keriso gaibu onan. Ye dam Isuraeru gumbo ikiki ag imiya dauwag amiya. Agi gwangwaneba gumbe ye at da igiyawa, sira ye piyu mame danave owanowan den auyana, sira God guniyap onan igiyawa. 13 ✡1Ko 1:20Namu ye painau wakeyana, megara gare Keriso danave, sira Keriso diyawa gumbe uwayana.
14 ✡1Ko 12:13Keriso mekut di yum numawa. Keriso me Ayapan me duwam toboranunne desirom atu, sira si yapavewa togomiyane. 15 ✡1Ko 2:14Me kwapiwa meuma gumbe garagigiriya eme onanane. Gwangwan danave inaiinai gwangwaneba ge wakewake gwangwaneba obiren wakeya. Keriso me danave, duwam ape ud desirom mataiwa. Mame me yum tutan oya. 16 ✡Jak 9:10; 1Ko 1:20,22Sira duwam waramne kwapiwa desirom ane. Korosi gumbe God gaibu yum tune. Korosi gumbe Keriso garagigiriya onanane. 17 ✡Ais 57:19Meve Keriso uwane, ye aramavit wakeyanawa oya sira bira bira megiyave wakeyawa oya, me yum opataeba gumbo wane. 18 Nu duwam oma ane Keriso gumbe uwag Mamunwa oya anta, Guwawa desirom gumbe.
19 ✡Epe 3:6Meoya ye at da igiyawa go amdau igiyawa onan. Gare mame ye iyayapan iyakaisi gaibu at desirom igiyawa ayana, sira ye God dam meuma. 20 ✡1Ko 3:11Ye apasoro ge propeta nium egave sig dorene. Keriso Iesu me mekut nium natawa. 21 ✡1Ko 3:16Me gumbe, gwe me marednawa obiren yunatyunat ayawa iyaig yoipe, sira me Ayapan temporuwawa iyakaisi ape. 22 ✡1Pi 2:5Keriso mame gumbe, ye gaibu sig doriya, God gweyawa ape Guwawa gumbe.

- Epesas
- <
- 2
- >

✡2:1: 1Ko 1:21; 2:13

✡2:2: 1Ko 3:7; Tai 3:3

✡2:3: 1Ko 3:6

✡2:4-5: Rom 6:11-13

✡2:6: 1Ko 2:12

✡2:9: 1Ko 1:29-31; 2Ti 1:9

✡2:10: Tai 2:14

✡2:12: Rom 9:4; 1Ko 1:21

✡2:13: 1Ko 1:20

✡2:14: 1Ko 12:13

✡2:15: 1Ko 2:14

✡2:16: Jak 9:10; 1Ko 1:20,22

✡2:17: Ais 57:19

✡2:19: Epe 3:6

✡2:20: 1Ko 3:11

✡2:21: 1Ko 3:16

✡2:22: 1Pi 2:5

© 2011 Wycliffe Bible Translators, Inc.